ועדת הכלכלה, כנסת 20, פרוטוקול מספר 489, 2017-04-03 13:30

איתן כבל: שלום לכולם, צהריים טובים, אנחנו מתחילים את הדיון השלישי היום של ועדת הכלכלה, הדיון השני בתקנות רישוי שירותים ומקצועות בענף הרכב (הפחתה של סכומי העיצום הכספי), התשע"ז-2016.

איתן כבל: גברתי מנהלת הוועדה, היועצים המשפטיים, רשמת פרלמנטרית, דובר, חברים נכבדים, אני מקווה שהדיון הזה יהיה קצר, כולם אוהבים הפחתות.

איתן כבל: אני לא מניח שבענייני הפחתות תהיינה הערות רבות, אבל בכל זאת צריך לעשות את זה על פי הסדר הראוי.

איתן כבל: חוה, בבקשה.

<חוה ראובני: שלום, אדוני, תודה רבה על הדיון הזה.

<חוה ראובני: אנחנו בדיון שני, הדיון בתקנות האלה התחיל ב-31 בינואר.

<חוה ראובני: אני מזכירה שאנחנו בתקנות לפי סעיף 208 לחוק רישוי שירותים ומקצועות בענף הרכב, שקובע שהתנאי להטלת עיצומים כספיים הוא שתהיינה תקנות שמסדירות את השיעורים שבהם ניתן יהיה להפחית את העיצומים הכספיים.

<חוה ראובני: עד כה אושרה תקנה 1, שזו תקנת ההגדרות, ועלתה שאלה, כשהתחלנו לקרוא את שיעורי ההפחתה, בנושא של ההצטברויות שלהם ואיך שזה משליך על המוטיבציות, על התמריצים, לדווח, לתקן ולנסות ליצור מצב שבו לא יהיה תמריץ שלילי לדווח ולתקן הפרות.

<חוה ראובני: לאור זאת עשינו שינוי מסוים בתקנה 4, וזה מתואם עם היועץ המשפטי לוועדה, כפי שביקש מי שהיה יושב-הראש באותה ישיבה, חבר הכנסת עיסאווי פריג'.

איתן כבל: בסדר גמור.

<חוה ראובני: אני אתחיל בהקראת תקנה 2.

<חוה ראובני: להמשיך?

איתן כבל: כן, העניין ברור.

איתן כבל: הערות?

<חוה ראובני: זה מה שתקנה 5 קובעת, כן.

<איתי עצמון: כי כאן ציינתם את תקנות 2 ו-3, אבל זה כפוף כמובן גם למקסימום ההפחתה של תקנה 4.

<חוה ראובני: אם אתה חושב שנכון לכתוב 2 עד 4 אז אפשר.

<איתי עצמון: אנחנו נבדוק את הנוסח בהמשך.

איתן כבל: יעקב אנוך, בבקשה.

<יעקב אנוך: אני רוצה לברך על ההחלטה הזאת.

<יעקב אנוך: אני חושב שהיא החלטה מידתית ונכונה והיא לא הופכת כל אחד לרשע ייחודי לכל אורך חייו, ועל כך תבורכו.

איתן כבל: תודה.

איתן כבל: לשמוע את זה מפיך – אני כבר צריך לרוץ לראות את חמורו של משיח.

איתן כבל: ננצור את הרגע.

איתן כבל: דידי, בבקשה.

<דידי רוזנפלד: אני חושב שבסעיף 2(2) צריך להגדיל את האחוזים וצריך לתת תמריץ יותר גדול לדעתי למי שהפסיק את ההפרה מיוזמתו ובא לדווח למנהל.

<דידי רוזנפלד: את כל הדברים האלו הוא עשה מיוזמתו והוא מקבל רק 30%.

איתן כבל: ולמרות זאת אני אשאיר את זה ב-30%, כי העובדה שאתה מכריז על עצמך מיוזמתך עבריין לא פוטרת אותך מלשאת בתוצאה של המעשה שלך, של ההפרה.

<דידי רוזנפלד: אבל האינסנטיב לספר ולצאת הוא לא גדול, 30% זה לא הרבה.

<דידי רוזנפלד: אז שיתפסו.

איתן כבל: אני מבין את מה שאתה אומר - - -

<דידי רוזנפלד: כשיתפסו מה יקרה?

<דידי רוזנפלד: כשיתפסו זו פעם ראשונה ואז הוא יקבל 50%.

איתן כבל: אני לא רוצה שאנשים יעשו עבירות.

איתן כבל: אני מבין את מה שאתה אומר, לא בא לי בטוב.

<לאה ורון: אבל עדיין יש פער של 20%.

איתן כבל: בוודאי שיש, אני יודע.

איתן כבל: מה שהוא רוצה – שבסוף עוד נתנצל בפניו וניתן לו גם תעודה.

<חוה ראובני: אדוני, זה מזמין אחטא ואשוב, אם מעלים את זה.

איתן כבל: נכון.

איתן כבל: לא רציתי להשתמש בעניין הזה כי אחטא ואשוב זה כבר יותר בעייתי, כי אז בפעם השנייה הוא כבר יחטוף יותר.

<חוה ראובני: כל פעם 30% הנחה.

איתן כבל: נכון.

איתן כבל: דרך אגב, אני לא רוצה להגיד עכשיו בקול גופים שבתחילת דרכם, בנושאים מסוימים, הם חטפו קנסות כבדים והשתלם להם.

איתן כבל: השתלם להם להיות עבריינים, ואני מדבר אתכם במיליונים.

איתן כבל: אני לא רוצה להגיד כיוון שהם באמת השתפרו והם חטפו בצורה אחרת, אני לא רוצה להיכנס לזה.

איתן כבל: לפעמים שווה לך לבצע את העבירה כי בסך הכללי, בתמונה הכוללת, אתה אומר:

איתן כבל: אני עדיין נמצא - - -

<דידי רוזנפלד: אבל עדיין אתה מבקש - - -

איתן כבל: טוב, אני לא אקלקל לאנוך אחרי שהוא כבר בירך אותנו אז אני לא אשנה כלום.

איתן כבל: בעד – פה אחד

איתן כבל: אני מאשר את התקנות, עם הצורך, במידה ונדרש, לבצע התאמות והבהרות נוסח.

<לאה ורון: אבל לפי הטבלה אם הוא דיווח אחוזי ההפחתה הם 80%.

<דפנה עין דור: זה יהיה 80%, כן, זה מצטבר.

<חוה ראובני: אם זו פעם ראשונה.

<לאה ורון: אחוזי ההפחתה הם 80%, לא 30%.

איתן כבל: זה לא חשוב, כל אחד סופר איך שהוא רוצה.

איתן כבל: אני מאשר את התקנות, אמרתי, עם המקומות שצריך לעשות בהם את ההתאמות הנדרשות.

איתן כבל: אני מודה לכם.

איתן כבל: אני מניח שניפגש, בעזרת-השם, אחרי פגרת הפסח.

איתן כבל: כמה עוד תקנות נשארו לנו?

<אבנר פלור: עוד הרבה – יש שמאים, מוסכים.

איתן כבל: דרך אגב, אני כבר אומר לכם, לגברתי מנהלת הוועדה, לך אדוני ולך אבנר, שההסתערות שלנו אחרי הפגרה תהיה על נושא השמאים ועל נושא מוסכי ההסדר.

איתן כבל: אלה שתי נקודות שאני נחוש לתת להן את ההתייחסות ולסיים אותן לאלתר בתחילת המושב הבא.

איתן כבל: תודה רבה לכם, הישיבה נעולה.